cyanic-selkie/wikianc huggingface dataset:
Монетарно таргетирање
Недостатоци на монетарното таргетирање
Успехот на монетарно таргетирање пресудно зависи од двете основни претпоставки врз кои почива оваа стратегија: врската помеѓу парите и цените, како и контролата врз паричната маса. Критиките на оваа стратегија се насочени токму кон овие појдовни претпоставки: Најпрвин, на удар на критиката е претпоставката за постоење силна и прецизна врска помеѓу монетарните агрегати и инфлацијата. Денес, економистите се согласни дека на долг рок постои силна поврзаност помеѓу монетарниот растеж и стапката на инфлација. Меѓутоа, на кус рок, врската помеѓу монетарните агрегати и стапката на инфлација може да биде многу нестабилна и променлива, а тоа значително ја намалува употребливоста на монетарното таргетирање како стратегија на монетарната политика.
Kритичарите на монетарното таргетирање ја напаѓаат и втората клучна поставка - можноста за контрола на паричната маса од страна на централната банка. Во таа смисла, се истакнува дека движењето на парите е под влијание на факторите врз кои централната банка нема никаква контрола (приватната побарувачка на кредити, финансиските инструменти, движењето на меѓународниот капитал, трансакциите на тековната сметка итн.). Оттука, централната банка не може да ги остварува поставените монетарни таргети, со соодветни негативни последици врз кредибилитетот на оваа стратегија
Монетарното таргетирање се критикува и како неефикасна стратегија во смисла на нејзината информациска основа. Имено, во оваа стратегија, монетарната политика реагира само врз основа на информациите за отстапувањето на паричната маса од поставените таргети. Притоа, целосно се игнорираат другите информации за променливите од кои, исто така, зависи инфлацијата, со што монетарното таргетирање се покажува како неефикасна и неоптимална стратегија
Монетарното таргетирање се критикува и од аспект на нестабилноста на инструментите на монетарната политика. Имено, доколку како инструмент на монетарната политика се употребуваат кусорочните каматни стапки, што е вообичаена пракса во развиените земји, тогаш придржувањето кон монетарните таргети бара премногу често менување на каматните стапки, а тоа предизвикува негативни последици врз финансиските пазари.
Најпосле, монетарното таргетирање се критикува од аспект на трошоците на дезинфлацијата. Во тој контекст, се наведува дека паралелно со дезинфлацијата (доколку таа има кредибилитет), обично се зголемува побарувачката на пари, додека монетарниот растеж е ограничен со поставените таргети и не може да се зголеми соодветно. На тој начин, оваа стратегија води кон премногу високи реални каматни стапки и предизвикува големи дезинфлациони трошоци.
Монетарното таргетирање во Македонија
Во раните 1990-ти, монетарното таргетирање во Македонија се спроведуваше во многу неповолни макроекономски, институционални и политички услови, поради што оваа стратегија беше однапред осудена на целосна неделотворност. На пример, државните претпријатија беа целосно зависни од монетарната инфузија како механизам за тековно опстојување. Во продолжение, заради непостоењето на пазар на пари и слабата капитална основа, банките беа постојано свртени кон кредитите од централната банка. Оттука, централната банка се најде во двојна, противречна улога: од една страна, таа мораше да ги финансира фирмите и банките, а од друга страна, требаше да обезбеди контрола на инфлацијата. Се разбира, поради катастрофалната позиција на банкарскиот сектор и економијата, централната банка не можеше да води остра монетарна политика, без да предизвика големи негативни ефекти врз економијата.
Стратегијата на монетарно таргетирање беше ограничена и од фактот дека централната банка не беше способна технички да го контролира движењето на монетарните агрегати. Oсновната причина за неефективната монетарна контрола беше практиката на одобрување селективни кредити од примарната емисија за поддршка на земјоделието и извозот. Основниот проблем со селективните кредити беше тоа што иницијативата за нивното користење ја имаа самите претпријатија, така што централната банка немаше контрола врз примарните пари. Во продолжение, убедливо најважен тек на создавање пари во овој период беа девизните трансакции на централната банка, кои имаат карактер на автономни текови. Оттука, централната банка немаше контрола врз парите, што ја намалуваше делотворноста на монетарното таргетирање. Во исто време, индиректните инструменти на монетарна контрола не беа воведени, така што централната банка немаше ниту соодветни инструменти за контрола на монетарните агрегати. Најпосле, монетарното таргетирање беше тешко применливо и заради нестабилната побарувачка на пари.
Почнувајќи од мај 1993, постепено се напушташе системот на селективно кредитирање, што имаше исклучително големо значење за способноста на централната банка за поголема контрола врз движењето на паричната маса. Оттука, во текот на 1993, монетарната политика обезбеди далеку понизок монетарен растеж: потесната парична маса - М1 порасна за 239.7%, со просечна месечна стапка на раст од 11.3%. Секако, поцврстата монетарна политика доведе до драстично намалување на стапката на инфлација која беше сведена на 241.6%. Во март 1994, дефинитивно се напушти селективното кредитирање со што монетарната политика беше целосно насочена кон контрола на инфлацијата. Таа година, за првпат беше остварен годишен пораст на М1 од 83.2%, што доведе до големо намалување на стапката на инфлација која, за првпат по низа години, беше сведена на двоцифрено ниво од 55.4%. Во 1995, монетарната политика беше уште поодлучна во борбата против инфлацијата, намалувајќи го монетарниот растеж на само 19.3%. Сето тоа резултираше во успех така што на крајот од 1995, годишната инфлација беше сведена на 9% - прва едноцифрена стапка на инфлација забележана во Македонија по подолго време. Сепак, наспроти постепеното намалување на инфлацијата, периодот на примената на монетарното таргетирање беше обележан со опаѓање на бруто-домашниот производ, многу високи стапки на невработеност и нерамнотежа во билансот на меѓународните плаќања.
Good Girl Gone Bad
Good Girl Gone Bad (Добрата девојка стана лоша) е третиот студиски албум на познатата Р&Б пејачка Ријана реализиран на 4 јуни 2007 во повеќето европски држави и на 5 јуни 2007 во САД. Албумот заврши во Топ 10 во 25 земји низ целиот свет. Ријана на албумот има работено со продуценти како Ивен Роџерс, Карл Стуркен и Тимбеленд, а значаен дел од албумот зазема и Не- Јо кој го има напишано текстот за некои од песните на албумот. Албумот е составен од песни со брзо темпо, но исто така и Р&Б балади, кои исто така добија најчесто позитивни критики. Албумот беше номиниран во 6 Греми награди за време на Греми наградите 2008 од вкупно 9 номинации.
Албумот е сметан за покритицизиран и покомерцијален од претходните нејзини напори Music of the Sun (2005) и A Girl Like Me (2006). Заедно со успехот на албумот, синглови од албумот зазедоа високо место во бројот на песните реализирани во Америка и тоа се: „Umbrella„, „Take a Bow“, „Disturbia“ , „Don't Stop the Music“ „Shut Up and Drive“ како и „Hate That I Love You“. Албумот заврши на врвот на табелите во земји како Велика Британија, Канада, Јапонија, Бразил, Русија и Ирска, а исто така и на 2. место на Billboard 200. Таа доби и позитивни критики поради сексуалната слика што ја зазеде за време на снимањето на албумот.
Албумот беше ре- реализиран во јуни 2008, година после оригиналната реализација под насловот Good Girl Gone Bad: Reloaded. Албумот претставува двојно ЦД којшто вклучува и ДВД материјал зад сцените и четири живи перфоманси од нејзиниот концерт. Освен тоа албумот вклучува и три нови песни: „Take a Bow“, „If I Never See Your Face Again“ (заедно со Марун 5) и „Disturbia“ која што стана и третиот сингл од албумот што го зазеде првото место на Billboard Hot 100. Албумот беше избран за платински двапати и продаден во 2 милиони копии.
Космос-992
Космос-992 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 4 март 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5500 килограми. Космос-992 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,7 минути, додека аголот на наклонетост на орбиталната рамнина во однос на рамнината на екваторот изнесувала 71,3°. Најголемото растојание од Земјата го достигнал на 319 км, а најмалото на 201.
NGC 2627
NGC 2627 — расеано ѕвездено јато во соѕвездието Компас, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2627 се споменува и како OCL 714, ESO 431-SC20.
Откривање
Објектот е откриен на 3 март 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2627 е од видот III2m. Видливиот сјај со голо око изнесува 8,4 m. NGC 2627 има само една позната привидна димензија, која изнесува 9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 37 м 15 с, а неговата деклинација, односно висината на лакот на тој агол, - 29° 57' 18".
Други поделби
Проучување на NGC 2627 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 363; додека во Каталогот на основни ѕвезди (GSC) е групиран под бројот 6582. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 56.
Романија на Евровизија
Романија се натпреварува Евровизија од 1994 година па сè до денес.
Бислама
Бислама е креолски јазик и еден од двата официјални јазика на Вануату. Јазикот е мајчин јазик за голем дел од урбаното население во државата, а втор јазик за остатокот од населението. Јазикот е креолски и е заснован на англискиот јазик, односно мешавина од локалните јазици и англискиот, но има зборови и од францускиот.
Над 95% од зборовите во јазикот се од англиско потекло, а остатокот е од францускиот и локалните јазици. Зборовите за растенијата и животните се воглавно од локалните јазици. Влијанието на локалните јазици врз бислама во поглед на зборовите е слабо, но многу големо врз морфологијата и синтаксата. Јазикот може да се опише како јазик со англиски зборовен фонд и океанска граматика.
Потекло на поимот
Името бислама доаѓа од зборот „Beach-la-Mar“, кое пак потекнува од француското „biche de mer“ или „bêche de mer“. Францускиот поим потекнува од португалскиот назив „bicho do mar“, што значи морска краставица. Во раните 1840-те, морските краставици се береле и препродавале истовремено со трговијата на сандалово дрво. Овие берби биле асоцирани со јазичната мешавина која ја зборувале луѓето, првично развиена во пиџин, а подоцна во креолски јазик.
Роберт Луис Стивенсон во своите белешки за патувањата низ Тихиот Океан во 1888 и 1889 г. запишал „староседелците усвоиле малку англиски... или делотворен пиџин, кој се нарекува западен бич-ла-мар“.
Азбука
Бислама се пишува на латиница. Азбуката е заснована на англиската азбука. Првиот речник на бислама бил објавен во 1995 и ова помогнало да се стандардизира правописот.
Во бислама има и 4 дифтонга: ’ei’ (еј), ’ae’ (ај), ’ao’ (ау) и ’oe’ (ој).
Граматика
Најчести граматички зборови кои се користат во јазикот се „long“ и „blong“, кои ги замениле англиските и француските предлози.
Long како 'до', 'веднаш до', 'покрај', 'од', итн... Stoa long haos, („Продавницата до куќата.“)
long како 'на' или 'до' Mi bin stap long ples ia bifo. („Сум бил на ова место претходно.“) Mi stap long stoa. („Јас сум во продавницата.“)
long како 'во' Jea long haos. („Столчето во куќата.“)
Long стои на местото на многу други слични значења, и понекогаш се користи во импровизации.
Зборот потекнува од англискиот „belong“ (припаѓа) и се користи наместо „на“, „од“
Глаголи
Глаголите во бислама не се менуваат по лице. Најчесто глаголите се состојат од оригиналните англиски глаголски корени. Во јазикот има минато и идно време и тие се прават со претставки, односно наставки кои се додаваат пред глаголот.
Заменки
Бислама има двоина, троина и множина, како и вклучителни и исклучителни заменки.
Попово Село (Драмско)
Географија и местоположба
Селото се наоѓа на 37 километри северно од градот Драма, на надморска височина од 590 метри.
Отоманско Царство
Селото во текот на XIX век се наоѓало во Драмската каза во составот на Отоманското Царство. Во „Етнографија на Адријанопол, Монастир и Салоника“ се вели дека во 1873 г. Попово Село се состоело од 42 семејства и 120 жители македонски муслимани Според статистиката на Васил К’нчов („Македонија. Етнографија и статистика“) во 1900 година селото имало 380 македонски муслимани.
Грција
По крајот на Балканските војни, селото било вклучено во составот на Грција.
Според Лозанскиот договор потпишан помеѓу Република Турција и Република Грција, во селото било населено грчко население од Турција, додека муслиманското население ги напуштило своите домови.
Во 1927 година, селото било преименувано во Пападес.
Демографија
Во 1928 година во селото биле населени 49 грчки бегалски семејства со вкупно 175 луѓе. Така, според пописот од 1928 година во селото живееле 175 лица, додека во 1940 година селото броело 318 жители. Селото во пописот од 1951 година броело 513 жители, на пописот од 1961 година, во селото живееле 142 жители, во 1971 година имало 62 жители, во 1981 година имало 21 жител, додека во 1991 година имало 54 жители. Денеска, населението на селото е 35 жители според пописот од 2011 година.
NGC 7483
NGC 7483 — спирална галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7483 се споменува и како UGC 12353, MCG 0-58-30, CGCG 379-32, IRAS 23032+0316.
Податоци од набљудување
Според морфолошката класификација на галаксиите, NGC 7483 е од видот SBa. Видливиот сјај со голо око изнесува 13 m, а оној во рамките на интервалот од минималната до максималната честота 13,9 m, додека површинскиот сјај изнесува 13,5 m/лм2. NGC 7483 има привидни димензии од 1,6' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 5 м 48,2 с, а неговата деклинација, односно висината на лакот на тој агол, +3° 32' 43"". Положбениот агол на објектот е во износ од 110°.
Други поделби
Проучување на NGC 7483 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 70455. Во рамките на атласот на длабокото небо, Уранометрија 2000.00, објектот припаѓа на групата означена со бројот 258; додека во Каталогот на основни ѕвезди (GSC) е групиран под бројот 579. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 905.
1475
1475 (Римски бројки) — година според општоприфатениот календар. Тоа била 1475 година од новата ера, 475. од вториот милениум, 75. од XV век и шеста од 1470-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6983 и 6984 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6225 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5235 и 5236 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2228.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1475 година се протега во 4111 и 4112, додека според второто гледиште, годината трае во текот на 4171 и 4172 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2018. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 879 и 880 исламска година.
Вангелис
Евангелос Одисејас Папатанасиу (, - ) — грчки композитор на електронска музика, познат под уметничкото име Вангелис.
Тој е најпознат по добивањето на филмска награда за филмот Chariots of Fire. Во својата кариера, која трае повеќе од 50-тина години, вангелис има издадено повеќе од 40 албуми. Според некои критичари, тој се смета за еден од најголемите живи композитори на електронска музика.
Рани години
Евангелос е роден во Волос, Тесалија, Грција. Како претежно самоук музичар, почнал да компонира најверојатно на четиригодишна возраст. Тој како мал одбивал да зема часови по пијано. Студирал сликарство на Академијата за ликовни уметности во Атина.
Во почетокот на 1960-тите години ја основал групата Forminx, која добила голема популарност во Грција. Кога во 1968 година избувнале студентски немири, тој заминал во Париз, и заедно со Демис Русос и Лукас Сидерас ја формирал групата Aphrodite's Child. Најмногу оваа група се прославила со песната „Rain and Tears“. Групата во 1972 година престанала да постои, и покрај тоа што Русос продолжил да соработува со Евангелос.
Кариера
Во следните години, Евангелос ја започнал својата соло кариера. Во 1973 година ја напишал музиката за дват филма на францускиот режисер Фредерик Росиф. Во 1974 година го издал својот прв албум под името „Earth“. Во меѓувреме, тој соработувал и со групата „Yes“, која свирела рок-музика.
По неколку години тој заминал за Лондон, каде потпишал договор со RCA Records, создавајќи свое студио (Nemo Studios).
Филмска музика
Вангелис направил неколку албуми со Јон Андерсон во текот на 80-тите и 90-тите под името Jon & Vangelis. Во 1982 година, Вангелис добил оскар за филмска музика за филмот Chariots of Fire. Во 1990 година го издал албумот Town. Во истата година започнал да соработува со филмскиот режисер Ридли Скот. Тој ја создал музиката за филмовите 1492: Conquest of Paradise и Blade Runner. Неговиот албум од 2001 година, Mythodea, бил користен од страна на НАСА за време на нивните мисии на Марс. . Во 2004 година ја создал музиката за филмот Alexander.
Вангелис во текот на 2007 година издал два албуми. Првиот бил трилогија од Blade Runner, по повод 25 години од создавањето на музиката на истоимениот филм, додека вториот албум бил саундтракот El Greco за истоимениот филм, во режија на Јанис Смарагдис.
Светско првенство во ракомет за мажи 2017
Светско првенство во ракомет за мажи 2017 — 25. светско првенство во ракомет за мажи организирано од Меѓународната ракометна федерација (МРФ, IHF). Првенството се одржало во Франција и траело од 11 јануари до 29 февруари 2017 година.
Сали
Натпреварите се одиграле во осум сали во Париз, Руан, Нант, Мец, Албервил, Монпелје, Лил, Брест. Сите сали го исполнувале стандардот за ракометни натпревари.
Квалификации
На првенството учествувале 24 репрезентации. Франција како домаќин директно се квалификувала на првенството. Поради директното учество и на првакот на претходното првенство - Франција, Катар, како второпласирана репрезентација од претходното првенство директно се пласирал на првенството. 22 места биле слободни за најдобрите репрезентации од секој континентален квалификациски турнир, победниците од дополнителниот Европски квалификациски турнир и дополнителниот меѓуконтиненталан квалификациски турнир.
Ждрепка
Ждрепката се одржала на 23 јуни 2016 во Париз, Франција.
Судии
Биле избрани 16 судиски двојки од 8 држави.
Група Д
==Претседателски куп==
Антонио да Сангало
Антонио да Сангало (итал. Antonio da Sangallo) се однесува на:
Средња Бела
Средња Бела (словенечки: Srednja Bela) — населба во Општина Преддвор во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Македонска зора (здружение)
Активности
Здружението има во план да започне со издавање на електронски весник со истоименото име, во кој би биле опфатени вести за сите делови од етничка Македонија.
Мегагодина
Мегагодина (Мг) или мегаанум или скратено, Ма — мерна единица за време во астрономијата, геологијата и палеонтологијата која означува милион години. Следна поголема ваква единица е гигагодината (милијарда години), а помала е килогодината (илјада години, т.е. милениум).
Триангла (населба во Скопје)
Триангла — скопска населба во рамките на Општина Гази Баба. Населбата се наоѓа северно од Маџари, а на исток се граничи со Хиподром I. На север се наоѓа населбата Ченто, а на исток Автокоманда. Во последно време оваа населба се урбанизира. Таа е една од првите населби каде што се поставени подземни контејнери.
Стандардизација на белорускиот јазик
Стандардизацијата на белорускиот јазик бил процес со кој се засновале правописните, граматичките и лексичките норми на јазикот. Белоруската правописна реформа од 1933 година е стандардот кој и денес се користи во Белорусија. Луѓето кои се поддржувачи на стариот правопис тарашкевица тврдат дека белоруската реформа од 1933 година била под силна русификација.
Разлики меѓу стариот и новиот правопис
Разликите меѓу стариот и новиот правопис се:
Рибарски брод
Рибарски брод, пловило наменето за риболов, преработи и превезува риби во море, езеро и река. Се користи во трговија, спортски и рекреативни намени.
Според достапните податоци од 2004 година, евидентирани се четири милиони трговски бродови. 1,3 милинони се бродови со затворен простор. Скоро сите се механизирани, а 40.000 од тие бродови можат да носат преку 100 тони. На две третини од овие бродови, на нивните полуби, се обавуваат некои од традиционални занаетски рибарски работи. Бројот на рекреативните рибарски бродови е многу тешко да се процени. Тој варира со големина и намена, а за разлика од трговските рибарски бродови, често  не се посветени само на риболовот.
Парам (Чук)
Парам е општина во сојузната држава Чук во Микронезија.
Ротербаум
Ротербаум (Rotherbaum) е кварт на Ајмсбител, округ во Хамбург, Германија.
На германски, „roter Baum“ означува црвено дрво. „th“, кое главно било укинато со јазичната реформа од 1900, се задржало во одредени имиња. Во зависност од граматичкиот контекст, може да се изговара и со n како Rothenbaum.
Историја
Од 1800, влијателните и богати граѓани на Хамбург граделе палати на бреговите на езерото Аусеналстер, да се преселат од градот во подобра средина. Пример е зградата на улицата Alsterufer бр.27, изградена од Мартин Халер—архитектот на Градски дом на Хамбург—зградата подоцна била во сопственост Антон Ридеман, основачот на Германско-американското нафтено претпријатие (Deutsch-Amerikanischen Petroleum-Gesellschaft) — подоцна Esso. До 2009, генералниот конзулат на САД ја користел зградата.
Од 1946 до 1948, судењата за воените злосторства биле одржани од британскиот вооружени сили во Куриохаус, канцелариска зграда, која е именувана по Јохан Карл Даниел Курио. Сместена во Ротербаум на Rothenbaumchaussee 15, го преживеала бомбардирањето на Хамбург. Меѓудругите, предмет на процесот во Куриохаус биле Фриц Кнехлајн за Le Paradis massacre, СС-физичарот Алфред Трзебински од концентрациониот камп Нојенгаме, познатиот хамбуршки фудбалер Ото Хардер (осуден на 15 години затвор) и компанија Tesch & Stabenow, која продавала циклон Б.
Географија
Во 2006, според статистичкото биро на Хамбург и Шлезвиг-Холштајн, Ротербаум имал вкупна површина од 2,9 км2. На север е квартот Харфештехуде. Јужната граница, Ротербаум ја дели со квартовите Нојштат, Занкт Паули и Штерншанце е долж железничката пруга на градските возови. На запад е квартот Ајмсбител. На исток, езерото Аусеналстер е граница со квартот Занкт Георг.
Демографија
Во 2006, 16.853 жители живееле во Ротербаум. Густината на населеност била 5.842 жители на км2. 11,3% биле деца под 18 години, а 13,7% имале 65 или повеќе години. 22,6% биле имигранти. 503 лица биле регистрирани како невработени.
Во 1999, имало 11.615 домаќинства, од кои 11,1% имале деца под 18 години кои живееле со нив и 63,3% од сите домаќинства биле составени од индивидуалци. Просечната големина на домаќинството била 1,57.
Во 2006 се случиле 3.299 кривични дела (192 дела на 1.000 луѓе).
Образование
Кампусите на Хамбуршкиот универзитет и Универзитетот за музика и драма во Хамбург се наоѓаат во Ротербаум. Во 2006, имало едно основно училишта, Grundschule Turmweg и едно средно училиште, the Sophie-Barat-Schule. Talmud Tora Schule, кое било основан во 1805 и затворено во 1942, повторно отворено во 2002, исто така се наоѓа во Ротербаум. Гимназијата Вилхелм се наоѓала во Ротербаум од 1885 до 1945.
Спорт
Главниот тениски терен на (поранешното Отворено првенство на Германија) турнирот Хамбург Мастерс се наоѓа на стадионот Am Rothenbaum.
Хокејскиот клуб, Club an der Alster, има објекти во Ротербаум.
Шпортплац на Ротенбаум, кој бил отворен во 1910, бил стадион користен од страна на Hamburger SV и подоцна од нивниот аматерски тим и за промоција на финалните средби на крајот на секоја сезона, додека стадионот не бил урнат во 1994.
Здравствен систем
Во Ротербаум постојат 16 градинки, 142 лекари во приватни ординации и 9 аптеки.
Сообраќај
Според секторот за моторни возила (Kraftfahrt-Bundesamt), во квартот Ротербаум биле регистрирани 5.446 приватни возила (324 возила на 1.000 луѓе). Имало вкупно 201 сообраќајна несреќа, вклучувајќи 173 сообраќајни несреќи со жртви.
Слободан Трајковски (партизан)
Слободан Трајковски ( во —  во ) — македонски партизан, борец за слобода на Македонија и учесник во НОВ.
Животопис
Потекнувал од сиромашно градско семејство. Завршил основно училиште, а подоцна работел како кондураџија. Во составот на XV македонски корпус заминал за Срем, каде завршил воена обука. Бил распореден во Артилериската бригада, во која се оформил како одличен артилерец. Со Бригадата ја доживел и најголемата победа на македонските дивизии при заземањето на Славонска Пожега. Во таа славна борба, храбро загинал во април 1945 година.
Шарлот Кармајкл Стоупс
Шарлот Браун Кармајкл Стоупс (родена Кармајкл ; 5 февруари 1840 - 6 февруари 1929 година), исто така познат како CC Stopes, била британски научник, автор и борец за правата на жените. Објавила и неколку книги поврзани со животот и делото на Вилијам Шекспир. Нејзината најуспешна публикација била Британските слободни жени: Нивната историска привилегија (објавена 1894 година), книга која влијаела и го инспирирала британското движење за право на глас од почетокот на дваесеттиот век. Таа се омажила за Хенри Стопс, палеонтолог, пивар и инженер. Тие создадале две ќерки, од кои најстарата била Мари Стопс, застапник за контрола на раѓањето.
Раниот живот
Шарлот Стопс е родена во Единбург на 5 февруари 1840 година во семејството на Кристин Браун Греам Кармајкл и Џејмс Фериер Кармајкл, сликар на пејзажи, кој починал од туберкулоза кога Стопс имала четиринаесет години. Таа имала желба да стане писателка, смислувајќи приказни за нејзините браќа и сестри кога била мала и на дваесет и едната година објавила збирка, Алиса Ерол и други приказни. По завршувањето на единственото школување што една млада жена можела да го добие тогаш, таа зазела работни места како гувернанта, една од ретките кариери достапни за неа, во текот на 1860-тите и раните 1870-ти.
Универзитетско образование
Во 1865 година, Сара Мер го основала Дебатното друштво за жени во Единбург, кое објавувало редовно списание за пишување, Обидот. Шарлот Кармајкл станала членка до 1866 година и објавила различни дела во Обидот. На состанокот на друштвото во 1867 година, Мери Круделиус ја претставила својата иницијатива за создавање часови за жени на универзитетско ниво под покровителство на образовното здружение за жени од Единбург. На средбата била присутна Шарлот Кармајкл. Таа ветила подготвеност да посетува такви часови и гарантирала уште дванаесет заинтересирани лица. Првите часови започнале во 1868 година, подучени од професорот Дејвид Масон, професор по англиска книжевност на Универзитетот во Единбург, „во време кога Универзитетот не бил отворен за жени и курсевите им биле давани приватно од машки професори. '. Иако на жените не им било дозволено да земат диплома, таа го добила највисокиот сертификат тогаш достапен за студентка, по различни предмети како литература, филозофија и наука, постигнувајќи почести од прва класа. Всушност, таа „била првата жена во Шкотска која добила сертификат за уметност“. Таа го искористила своето образование за унапредување на жените и ги следела научните интереси за англиската ренесанса, особено за шекспирската, книжевна историја.
Во 1876 година Стопс отишла во Глазгов за да му помогне на движењето за високо образование на жените во тој град. Патувањето се совпаднало со состанокот на Британската асоцијација за унапредување на науката, на кој таа присуствувала, започнувајќи ја нејзината долга врска со здружението. На состанокот во Глазгов таа го запознала Хенри Стопс, кој, и покрај тоа што е единаесет години помлад, таа ќе се омажи три години подоцна.
Горен Норвуд
Откако се венчале на 3 јуни 1879 година, Стопезите отишле на меден месец низ Европа и Блискиот Исток, на крајот во посета на Египет, пред да се вратат во Британија. Шарлот Стоупс отишла во Единбург каде што се родила нејзината прва ќерка Мари во 1880 година. Откако стигнала до нејзиниот сопруг во Колчестер, неговиот семеен дом, тие се преселиле во Лондон, каде што тој имал активен бизнис. Тие се населиле во Горен Норвуд на јужната периферија на градот, каде што во 1884 година се родила нејзината втора ќерка Вини. Хенри, бидејќи бил многу зафатен со бизнисот, ја оставил Шарлот сама во нивната нова куќа, каде што била изолирана од видовите на интелектуален живот на кои била навикната. Нејзиниот одговор бил да организира состаноци и часови, вклучувајќи група за читање, работилница за логика и група фокусирана на прашања поврзани со еманципацијата на жените.
Стопс станала силно заинтересирана за реформата на викторијанскиот фустан и потребата од удобна облека за жените. Таа била членка на Здружението за рационално облекување и преку нејзината активност со општеството во 1888-1889 година го издигнала нејзиниот идентитет како феминистка. На состанокот на Британската асоцијација во Њукасл на Тајн во 1889 година, Стопс ги запрепасти постапките со организирање импровизирана сесија, каде што го претставила рационалното облекување на широката публика, а нејзиниот говор бил забележан во весниците низ Британија.
Стопс останала во Норвуд до банкротот на нејзиниот сопруг во 1892 година, кога биле принудени да ја продадат куќата. За да ја избегне катастрофата, таа ги однела своите ќерки во Единбург, каде што ги запишала во новоформираното женско училиште, Училиштето Свети Џорџ, Единбург. Таа, исто така, се обидела да стекне ретроспективна диплома, која и била одбиена за време на нејзините студии, но и биле потребни уште два курса кои не биле вклучени во нејзиниот сертификат. Сепак, овие курсеви се судриле, па таа не можела да ги направи за една година и го напушти обидот, враќајќи се во Лондон за да се смести на плоштадот Торингтон во близина на Британскиот музеј, каде што била во можност подобро да го следи нејзиното шекспирово истражување. .
Активизам
Студијата на CC Stopes за историјата на британската жена се покажа како најпопуларна и највлијателна од нејзините бројни публикации. Британските слободни жени: Нивната историска привилегија била објавена од Сван Соненшајн во 1894 година. (Архивите на Sonnenschein Архивите на Sonnenschein се на Универзитетот Ридинг. ) Имало неколку изданија и била клучна референтна точка за британското движење за право на глас на жените. Хелен Блекбурн, која на Стоупс и ги доставила белешките од сопственото истражување за да и помогне на претпријатието, го купила целото прво издание, чии многу копии биле испратени до членовите на Долниот дом. Како што Лора Е Ним Мејхол забележува дека британските слободни жени биле „можеби единствениот највлијателен текст во фрлањето на женската борба за глас во рамките на радикалниот наратив за загуба, отпор и закрепнување“ од аргументите на Стоупс, како што е наведено во последователните изданија на британскиот Слободните жени честопати биле цитирани од „изборниците на право на глас при поднесувањето на случајот за право на глас на жените во печатена форма, пред толпата и во судницата“. Стопс била член на Националната унија на општества за право на глас на жените. Таа пишувала памфлети и јавно зборувала во кампањи за правата на жените.
Шекспирова стипендија
Нејзината прва книга била Прашањето за сланина/Шекспир, објавена во 1888 година: побивајќи ги популарните шпекулации дека Френсис Бејкон бил вистинскиот автор на драмите на Шекспир. Ова било првото од неколкуте стипендија за Шекспир и литературата од неговиот период. Нејзините книги во оваа област ги вклучуваат Семејството на Шекспир (1901), Шекспировите современици Ворвикшир (1907 година), Вилијам Ханис и веселбите (1910), Бурбиџ и Шекспировата сцена (1913 година), Извештаите од седумнаесеттиот век на мајсторите на веселбите (17922) и многу објавени белешки и статии. Стопс ја добила наградата Роуз Мери Крошеј од Британската академија во 1916 година за нејзиното шекспирово истражување, тринаесет години пред нејзината смрт во февруари 1929 година.
Според Боас, на денот по смртта на Стопс, Тајмс го објавил следниот коментар:"Кралското друштво за литература изгуби истакнат ветеран меѓу своите соработници, а проучувањето на Шекспир храбар и посветен слуга."
Подоцнежниот живот
Во поголемиот дел од нејзиниот подоцнежен живот Стоупс имала финансиски тешкотии по банкротот на нејзиниот сопруг (1892) и прераната смрт (1902). Иако ќерката Мари станала независна кога добила стипендија, а подоцна и била дадена на универзитетска позиција, Стоупс сепак имала помлада ќерка, Вини, за која требала да се грижи. Нејзините финансиски тешкотии биле делумно ублажени на крајот на 1903 година, кога и била доделена владина пензија од 50 фунти годишно „со оглед на нејзината литературна работа, особено во врска со елизабетанскиот период“. Таа добила уште еден грант во 1907 година од страна на Карнеги Траст, овој пат за 75 фунти годишно.
Како шекспиролог, нејзиното признание продолжи да се зголемува и во 1912 година била избрана за почесен член на Кралското друштво за литература. Во 1914 година таа станала основачки член на новото Шекспирово здружение кое промовира Шекспирова стипендија преку функции и предавања до 1922 година.
Шарлот Стопс починала на 6 февруари 1929 година во Вортинг, Сасекс на 89-годишна возраст, од бронхитис и церебрална тромбоза, и била погребана на гробиштата Хајгејт. Датумот на раѓање на нејзиниот гроб е 6 февруари 1841 година.
Космос-993
Космос-993 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 10 март 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-993 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,4 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 330 км, а најмалото на 168.
Орлов мост (Софија)
Мостот бил изграден во 1891 година, по две години од изградбата на Лавовиот мост. Главен архитект за неговата изградба бил Арнолд Колар, заедно со Вацлав Прошек.
Мостот се наоѓа во центарот на градот, а под него минува Перловска река. Името на мостот доаѓа од бронзените статуи на орели кои се поставени околу мостот. Во близина на мостот се наоѓа стадионот Васил Левски, споменикот на советската армија и Борисовата градина.
Полиција на Македонија
Полиција на Македонија или само Македонска полиција претставува општ термин кој се користи за да се објаснат полициските служби во Република Македонија, надлежни за спроведување на законот. Мнозинството од нив се дел од структурите на Министерството за внатрешни работи, но ваквите служби исто така работат и во други министерства.
Нов Јужен Велс
Нов Јужен Велс, крат. НЈВ (New South Wales, NSW) — една од шесте сојузни држави на Австралија. Се граничи со Австралија на југ, Квинсленд на север, Јужна Австралија на запад, и Тихиот Океан на исток. Нов јужен Велс е најстарата австралиска држава, создадена во 1788 г. како Британска колонија. Исто така е најголема држава во Австралија по население, со 6.889.100 жители во 2007 година. Главен и најголем град е Сиднеј.
Население
Во Нов Јужен Велс се наоѓа повеќе од 6,5 милиони жители. Мнозинството живее во главниот град, Сиднеј и во други градови како Њукасл и Волонгонг. 63% од население живее во Сиднеј.
Сподња Бела
Сподња Бела (словенечки: Spodnja Bela) — населба во Општина Преддвор во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Жолт афион
Glaucium flavum, жолт роговиден афион, жолт афион или морски афион, е летно цветно растение од фамилијата Papaveraceae. Роден е во Европа, Северна Африка, Макаронезија и умерените зони во Западна Азија. Растението расте на морскиот брег и никогаш не се наоѓа во внатрешноста на земјата. Сите делови на растението, вклучително и семињата, се токсични. Се класифицира како штетен плевел во некои области на Северна Америка, каде што е воведен вид. Се одгледува во градините како краткотрајно повеќегодишно, но обично се одгледува како двегодишно.
Опис
Има дебели, кожести длабоко сегментирани, брановидни, синкаво-сиви лисја, кои се обложени со слој од восок што задржува вода. Сепалот, ливчињата и стомачето имаат слична структура и форма на црвениот афион (Papaver rhoeas), освен што сепалите не се влакнести. Расте до 30-90 сантиметри (1-3 ст) висок, на разгранети, сиви стебла. Цвета во лето, помеѓу јуни и октомври. Има светло жолти или портокалови цветови, кои се 7.5 сантиметри (0 ст) преку. Подоцна произведува многу долга, исправена, тенка, карактеристична капсула во облик на рог, која е 15-30 сантиметри (0-1 ст) долго. Таа е поделена на две комори, кои се расцепуваат за да се откријат семињата.
Таксономија
За прв пат бил објавен и опишан од Хајнрих Јохан Непомук фон Кранц во „Штирп“. Австрија Fasc.' (Stirpium Austriarum) том 2 на страница 131 во 1763 година Епитетот на видот flavum е латински за жолто и ја означува неговата цветна боја.
G. flavum бил потврдена од Министерството за земјоделство на Соединетите држави и Службата за земјоделско истражување на 25 мај 1995 година, потоа ажурирана на 9 мај 2011 година, и е прифатено име од Кралското хортикултурно друштво.
Дистрибуција и живеалиште
Роден бил во умерените региони на Северна Африка, Европа и делови од Западна Азија.
Опсег
Се наоѓа во Северна Африка, во рамките на Макаронезија, Канарските Острови, Алжир, Либија, Тунис и Мароко. Во Западна Азија се наоѓа на Кавказ, Грузија, Кипар, Египет (на Синај), Либан, Сирија и Турција. Во источна Европа, се наоѓа во Украина. Во средна Европа, тоа е во Белгија, Германија, Холандија и Словачка. Во северна Европа, во Данска, Ирска, Норвешка, Шведска и Обединетото Кралство. Во југоисточна Европа, во Албанија, Босна и Херцеговина, Бугарија, Хрватска, Грција, Италија, Црна Гора, Северна Македонија, Романија и Словенија. Исто така во југозападна Европа, го има во Франција, Португалија и Шпанија.
Токсичност
Произведува сок со непријатен мирис на портокал, ако се отвори. Сите делови на растението, вклучително и семињата, се токсични и можат да предизвикаат широк спектар на симптоми, вклучувајќи оштетување на мозокот (ако се јаде), и респираторна инсуфициенција, што резултира со смрт.
Култура
Се споменува во различни песни. A poppy grows upon the shore, Bursts her twin cups in summer late: Her leaves are glaucus-green and hoar, Her petals yellow, delicate.
Морски булки: Amber husk fluted with gold, fruit on the sand marked with a rich grain,
treasure spilled near the shrub-pines to bleach on the boulders:
your stalk has caught root among wet pebbles and drift flung by the sea and grated shells and split conch-shells.
Beautiful, widespread, fire upon leaf, what meadow yields so fragrant a leaf as your bright leaf? HD
Користи
Глауцинот е главната алкалоидна компонента во Glaucium flavum. Глауцинот има бронходилататорски и антиинфламаторни ефекти, делувајќи како PDE 4 инхибитор и блокатор на калциумовите канали, и се користи медицински како антитусив во некои земји. Глауцинот може да предизвика несакани ефекти како што се седација, замор и халуциноген ефект кој се одликува со шарени визуелни слики, и како рекреативна дрога. За детална библиографија за glaucine и Glaucium flavum видете: Национална земјоделска библиотека. (Влез на глаукиум флавум )
Во минатото, во Хемпшир, ОК беше познато како „сквотмор“, а корените се користеа за лекување на модринки. Исто така, болки во градите, желудникот и цревата.
Бабушница
Бабушница — град и општина во пиротскиот округ во Србија. Според податоците од 2011 година, во градот живееле 4.578 жители додека на територијата на општината 12.259.
Географија
Општината граничи со општините Гаџин Хан на северозапад, Бела Паланка на север, Пирот и Димитровград на исток, Бугарија и на југ со Црна Трава и Власотинце.
Историја
Од 1929 до 1941, Бабушница била дел од Моравска Бановина во рамките на Кралството Југославија.
Пис-Лосап
Пис-Лосап е село и општина во сојузната држава Чук во Микронезија.
Шпортплац на Ротенбаум
Шпортплац на Ротенбаум (Sportplatz am Rothenbaum) бил мултинаменски стадион во Хамбург, Германија. Најчесто бил користен за фудбалски натпревари и бил домаќин на напреварите на ФК Хамбургер. Стадионот можел да прими 27.000 луѓе и бил отворен во 1910. Бил заменет од Volksparkstadion во 1963 и затворен во 2000.
Будинарска тврдина
Будинарската тврдина се наоѓала во близина на денешното село Будинарци, Општина Берово, Македонија. Тврдината се издига 20—70 м високо над реката Брегалница. Тврдината била изградена во античко време, и зафаќала простор голем 300 × 60 м. На просторот на акрополата, со димензии 55 × 50 м., врз доцноантичкото обѕидие бил подигнат еден подоцнежен ѕид без малтер (од прирачен материјал). Очигледно настанал во средниот век. Постојат и предмети кои датираат од средниот век, како и парчиња од словенски бронзен накит: прстења, делови од белегзии, појасни токи, приврзоци, парчиња од стаклени белегзии.
Денеска, не е познато дали во минатото постоел град по име Малешево, за кое се смета дека всушност бил изграден околу оваа тврдина. Во повелбата од 1019 година, како една од енориите на Мородвишката епархија е наведено и Малешево. Во патописот на арапот Идриси од средината на 12 век се наведува: на ден и пол пат од Формандус Модрас (Морозвизд ?) лежело местото Малсуда (Малешево), опкружено со планини, селски имоти, градини, полиња, пасишта и шуми. Не е јасно дали Идриси тука мисли на еден град или само на регионот Малешево. Во едно писмо на охридскиот архиепископ Теофилакт од почетокот на 12 век што го упатил до епископот на Триадица (Средец) ја спомнал и Малешевската и Струмичката епархија.
Илија Трпевски
Илија Стојанов Трпевски ( во —  во ) — македонски партизан, борец за слобода на Македонија и учесник во НОВ.
Животински духови
Животински духови — поим употребен од страна на Џон Мајнард Кејнз во неговото дело „Општа теорија на вработеноста, каматите и парите“ од 1936 година за опишување на инстинктите, склоностите и емоциите коишто наводно влијаат и го водат човечкото однесување и коишто може да бидат мерени преку потрошувачката доверба. Оттогаш, се смета дека довербата исто така е вклучена во „животинските духови“ или се јавува како последица на нив.
Потекло
Оригиналниот исечок на Кејнз гласи:
"Освен нестабилноста заради шпекулација, постои нестабилност заради одликата на човечката природа според којашто голем дел од нашите позитивни дејствија зависат од спонтаниот оптимум отколку од математичките очекувања, дали морални или хедонистички или економски. Најголем дел од нашите одлуки да се направи нешто позитивно, од коишто последиците ќе произлезат во деновите што допрва доаѓаат, најверојатно можат да бидат разбрани само како резултат од животинските духови — спонтан нагон да се преземе дејствие наместо да се мирува и не како резултат од пондерираниот просек на квантитативните користи помножени со квантитативните веројатности."
Се претполага дека Кејнз можеби мислел на Хјумовиот поим за спонтана мотивација, иако тој не се споменува во делото „Расправа на човековата природа“. Поимот произлегува од латинскиот израз „spiritus animales“ којшто може да се протолкува како дух (или флуид) којшто ги води човечката мисла, чувство и дејствие.
IC 1509
IC 1509 — галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1509 се споменува и како UGC 6475, MCG 2-29-33, CGCG 67-85, FGC 1253.
Откривање
Објектот е откриен на 27 март 1906 година од страна на Макс Волф.
Податоци од набљудување
Според морфолошката класификација на галаксиите, IC 1509 е од видот Sc. Видливиот сјај со голо око изнесува 14,5 mag, а оној во рамките на интервалот од минималната до максималната честота 15,2 mag, додека површинскиот сјај изнесува 13,3 m/лм2. IC 1509 има привидни димензии од 1,8' х 0,2'.